**Tilmeldingsblanket til delingsfunktionen i EDI-systemet**

Denne tilmeldingsblanket anvendes, når et pensionsselskab ønsker at tilmelde sig delingsfunktionen i EDI-systemet for pensionsoverførsler mellem et pensionsselskab og et pengeinstitut som modtagende pensionsselskab, eller både som modtagende- og afgivende pensionsselskab.

**Modtagende pensionsselskabs oplysninger**

|  |  |  |  |
| --- | --- | --- | --- |
| Navn: |  | CVR-nr.: |  |

**Modtagende pensionsselskabs kontaktperson**

|  |  |
| --- | --- |
| Navn: |  |
| E-mail: |  | Telefon: |  |

**Pengeinstituttet, som modtagende pensionsselskab skal samarbejde med i EDI**

|  |  |  |  |
| --- | --- | --- | --- |
| Navn: |  | CVR-nr.: |  |

**Afgivende og modtagende pensionsselskab i samme sag**

Ovenstående pengeinstitut skal også tildeles rettighed til sende overførselsanmodninger, hvor ovenstående modtagende pensionsselskab både er afgivende- og modtagende pensionsselskab i samme sag:

□ JA □ NEJ

**Tilmeldingen skal gælde fra: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ved tilmeldingen til delingsfunktionen i EDI-systemet for pensionsoverførsler mellem et pensionsselskab og et pengeinstitut giver vi samtykke til, at pengeinstituttet, som er angivet ovenfor, på modtagende pensionsselskabs vegne, får rettigheder i EDI-systemet til at sende anmodninger om overførsel af pensionsordninger via EDI-systemet, hvor den overførte pensionsordning skal deles mellem ovenstående pengeinstitut og os som modtagende pensionsselskab. Vi som modtagende pensionsselskab får først meddelelse om overførslen, når afgivende pensionsselskab besvarer anmodningen med en overførsel via EDI-systemet, medmindre vi også har givet pengeinstituttet tilladelse til at behandle overførsler, hvor vi som modtagende pensionsselskab også er afgivende pensionsselskab i samme sag. Som modtagende pensionsselskab er vi ikke involveret i afsendelse af anmodninger og rykkere eller i behandlingen af modtagne afvisninger ved deling af pensionsoverførsler i EDI-systemet. Afsendelse af anmodninger og rykkere og behandlingen af modtagne afvisninger fra afgivende pensionsselskab, varetages af ovenstående pengeinstitut.

Forsikring & Pension giver ovenstående kontaktperson besked, når tilmeldingen er registreret.

Vi som modtagende pensionsselskab giver ovenstående pengeinstitut besked om, at tilmeldingen er sket.

**Opsigelse**

Pensionsselskabet kan opsige tilmeldingen med en måneds varsel til den næstkommende 1. i måneden. Opsigelsen sker skriftligt til EDI kontoret. Ved opsigelse lukker EDI kontoret for nye sager med virkning pr. opsigelsesdatoen. Igangværende sager, som er startet op før opsigelsesdatoen, skal færdigbehandles.

**Pensionsselskabets underskrift**

Dato:\_\_\_\_\_\_\_\_\_\_\_\_\_\_ Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vejledning til tilmeldingsblanketten**

**Modtagende pensionsselskabs oplysninger**

Angiv navn og CVR-nr. på det pensionsselskab, som ønsker at give pengeinstituttet, der er angivet i ”Pengeinstituttet, som modtagende pensionsselskab skal samarbejde med i EDI” tilladelse til at sende overførselsanmodninger på modtagende pensionsselskab vegne. Derved vil modtagende pensionsselskab modtage en del af en samlet pensionsordning i en overførsel via EDI-systemet, som pengeinstituttet igangsætter med en overførselsanmodning. Tilmeldingen til delingsfunktionen i EDI-systemet kræver, at modtagende pensionsselskab er tilmeldt EDI-systemet for pensionsoverførsler mellem et pensionsselskab og et pengeinstitut pr. tilmeldingsdatoen.

**Modtagende pensionsselskabs kontaktperson**

Angiv navn, e-mail og telefonnummer på den kontaktperson, som Forsikring & Pension skal skrive til, når tilmeldingen er registreret i EDI-systemet.

**Pengeinstituttet, som modtagende pensionsselskab skal samarbejde med i EDI**

Angiv navn og CVR-nr. på pengeinstituttet, som modtagende pensionsselskab ønsker at samarbejde med i EDI-systemet ved deling af pensionsordninger i forbindelse med overførsel. Pengeinstituttet som angives, skal være tilmeldt EDI-systemet for pensionsoverførsler mellem et pensionsselskab og et pengeinstitut pr. tilmeldingsdatoen for at kunne anvende delingsfunktionen.

**Afgivende og modtagende pensionsselskab i samme sag**

EDI-systemet understøtter også delingsoverførsler, hvor modtagende pensionsselskab samtidig er afgivende selskab i samme overførselssag. Sæt kryds i JA, hvis pengeinstituttet, som modtagende pensionsselskab skal samarbejde med, også skal tildeles rettigheden til at gennemføre delingsoverførsler, hvor afgivende pensionsskab også er modtagende pensionsselskab i samme sag. Sæt kryds i NEJ, hvis pengeinstituttet alene skal tildeles rettigheden til at gennemføre delingsoverførsler, hvor modtagende pensionsselskab er forskelligt fra afgivende pensionsselskab.

**Tilmeldingen skal gælde fra**

Angiv dato for, hvornår tilmeldingen skal gælde fra.

I forbindelse med aftaler mellem pensionsselskaber og pengeinstitutter om samarbejde ved deling der registreres i EDI-systemet, vil vi opfordre til, at det tydeliggøres, hvor ansvaret for at rådgive kunden om overførslen ligger – også for så vidt angår de dele af ordningen, der bliver overført til modtagende pensionsselskab.

**Pensionsselskabets underskrift**

Tilmeldingsblanketten skal underskrives af en person, der har bemyndigelse til indgå aftaler på vegne af pensionsselskabet.

**Send tilmeldingsblanketten til:**

|  |  |  |
| --- | --- | --- |
| Forsikring & Pension EDI kontoretPhilip Heymans Allé 1 2900 Hellerup |  |  |

Eller på mail til: edi@forsikringogpension.dk